รัฐบาลไทย-ข่าวทำเนียบรัฐบาล-“ปลัดสมชาย” ห่วงโรงงานหน้าร้อน ร่อนหนังสือเตือนผู้ประกอบการระวังไฟไหม้ เผย  5 เดือน ไหม้แล้ว 32 ครั้ง ไฟฟ้าลัดวงจรครองแชมป์!
วันพฤหัสบดีที่ 30 มีนาคม 2560
“ปลัดสมชาย” ห่วงโรงงานหน้าร้อน ร่อนหนังสือเตือนผู้ประกอบการระวังไฟไหม้ เผย  5 เดือน ไหม้แล้ว 32 ครั้ง ไฟฟ้าลัดวงจรครองแชมป์!
ปลัดกระทรวงอุตสาหกรรม ห่วงโรงงานหน้าร้อน ร่อนหนังสือเตือนผู้ประกอบการระวังไฟไหม้ เผย  5 เดือน ไหม้แล้ว 32 ครั้ง ไฟฟ้าลัดวงจรครองแชมป์!
นายสมชาย หาญหิรัญ ปลัดกระทรวงอุตสาหกรรม เปิดเผยว่า ปัจจุบันประเทศไทยเข้าสู่ช่วงฤดูร้อน อุณหภูมิสูงเป็นผลให้อุปกรณ์ไฟฟ้า และเครื่องจักรของโรงงานอุตสาหกรรมต้องทํางานหนัก ทําให้เกิดความเสี่ยงในการเกิดอัคคีภัย ซึ่งก่อให้เกิดความเสียหายและอันตรายแก่ชีวิตและทรัพย์สิน รวมทั้งประชาชนที่อยู่ใกล้เคียงโรงงาน และในช่วงวันหยุดยาวส่วนใหญ่โรงงานจะใช้โอกาสนี้ในการซ่อมบํารุง หรือติดตั้งเครื่องจักรใหม่ หลายครั้งก็เกิดอุบัติเหตุอัคคีภัยขึ้น ดังนั้น การซ่อมแซมหรือการปรับเปลี่ยนอุปกรณ์ จึงฝากเตือนกําชับให้จัดเจ้าหน้าที่ของโรงงานกํากับดูแลการดําเนินงานของผู้รับเหมาอย่างใกล้ชิด
“ระยะนี้เกิดเหตุเพลิงไหม้บ่อยครั้ง ผมได้สั่งการให้กรมโรงงานอุตสาหกรรม (กรอ.) อุตสาหกรรมจังหวัดทุกจังหวัด แจ้งเตือนโรงงานให้ระมัดระวังและเข้มงวดด้านความปลอดภัยเป็นพิเศษ โดยเฉพาะโรงงานที่มีความเสี่ยงต่อการเกิดอัคคีภัยสูง เช่น โรงงานแป้งมัน โรงงานเฟอร์นิเจอร์ โรงงานผลิตภัณฑ์กระดาษ โรงงานผลิตภัณฑ์ยาง โรงงานสี ทินเนอร์ โรงงานพลาสติก ตลอดจนโรงงานห้องเย็น และโรงงานผลิตน้ําแข็งที่ใช้แอมโมเนียเป็นสารทําความเย็นที่อาจมีการรั่วไหลจากที่เครื่องจักรทํางานหนักในช่วงหน้าร้อนนี้ เป็นต้น
กระทรวงฯได้วางแนวทางป้องกันอัคคีภัย แบ่งเป็น 4 ขั้นตอน คือ1.ได้รณรงค์การป้องกันอัคคีภัยทั่วประเทศภายใต้โครงการ Safety Thailand ที่บูรณาการการทํางานกับกระทรวงต่างๆ โดยมี กรอ.จัดทําแบบตรวจสอบประเมินตนเอง (Self Check List) การป้องกันอัคคีภัย และร่วมมือกับ อสจ.ทําการตรวจสอบประเมินให้คําแนะนําแก่โรงงานที่มีความเสี่ยงในพื้นที่จังหวัดของตนเอง 2.กรอ.ได้จัดทํา “ข้อปฏิบัติการป้องกันอัคคีภัยช่วงหน้าร้อน”และ “ข้อควรระวังในการใช้ระบบความเย็นที่ใช้แอมโมเนียเป็นสารทําความเย็น” และคู่มือเอกสารความปลอดภัยต่างๆ ผ่านทางเว็บไซต์ กรอ.(www.diw.go.th) 3.ได้จัดส่งเจ้าหน้าที่วิศวกรลงพื้นที่ตรวจสอบ ถ่ายทอด ให้คําแนะนําด้านความปลอดภัยแก่ผู้ประกอบการ โดยเฉพาะ SME เช่น ระบบไฟฟ้า ความปลอดภัยหมอน้ํา สารเคมี การบริหารความปลอดภัย และการจัดทําแผนฉุกเฉิน และ 4. กรอ.ได้ร่วมกับที่ปรึกษามหาวิทยาลัยพระจอมเกล้าธนบุรี พัฒนาระบบ หลักเกณฑ์การป้องกันอัคคีภัยสําหรับ SME ภายใต้โครงการส่งเสริมและพัฒนาความปลอดภัยในโรงงาน โดยจะมีการอบรมให้ความรู้และพัฒนาโรงงานนําร่องซึ่งจะมีโรงงานเข้าร่วมไม่น้อยกว่า 100 ราย ทั้งนี้ระบบและหลักเกณฑ์ดังกล่าวจะได้นํามาขยายผลเป็นเครื่องมือสําคัญในการป้องกันอัคคีภัยต่อไป” ปลัดสมชาย กล่าว
สาเหตุของการเกิดไฟไหม้ อันดับ 1 ไฟฟ้าลัดวงจร อันดับ 2 เครื่องจักร/อุปกรณ์ชํารุด และความประมาท อันดับ 3 สาเหตุอื่นๆ เช่น เสาไฟฟ้าชํารุด ปฏิกิริยาเคมี และการไหม้จากภายนอกโรงงาน
สําหรับสถิติการเกิดไฟไหม้โรงงานตั้งแต่ตุลาคม 2559-กุมภาพันธ์ 2560 พบว่า เกิดขึ้นจํานวน 32 ครั้ง แบ่งเป็น 8 กลุ่ม คือ 1) กลุ่มโรงงานสิ่งทอ เส้นใยพืช จํานวน 7 แห่ง 2) กลุ่มโรงงานพลาสติก กระดาษ จํานวน 5 แห่ง 3) กลุ่มโรงงานโลหะ โรงงานไม้ โรงงานยาง จํานวน 7 แห่ง 4) กลุ่มโรงงานกากขยะ ขยะรีไซเคิล จํานวน 4 แห่ง 5) กลุ่มโรงงานอาหาร จํานวน 5 แห่ง 6) กลุ่มโรงงานประกอบ ดัดแปลงเครื่องจักร จํานวน 1 แห่ง 7) กลุ่มโรงงานผลิตพลังงานไฟฟ้าจากแสงอาทิตย์ และพลังน้ํา จํานวน 2 แห่ง 8) กลุ่มโรงงานเครื่องสําอางค์ จํานวน 1 แห่ง.